open-index/open-wikipedia-markdown huggingface dataset:
Dicen

**Dicen** (באנגלית: **They Say**, ובעברית: **הם אומרים**) הוא סינגל שהוקלט על ידי אנטוניו אורוסקו, ביחד עם הזמרת-יוצרת הקולומביאנית קרול ג'י. השיר יצא לאור ב-29 ביוני 2018, על ידי חברת התקליטים יוניברסל מיוזיק לטין אנטרטיינמנט, כסינגל שלא מתוך אלבום.

השיר הגיע אל המקום ה-70 במצעד השירים שבאקוודור, וה-70 במצעד השירים שבספרד.

## רקע וכתיבה
השיר נכתב והופק על ידי אנטוניו אורוסקו ביחד עם קרול ג'י. צאתו המקורית של השיר הייתה ב-31 ביולי 2018. את השיר פותחת קרול ג'י עם השורה "שיגידו מה שהם רוצים, לי לא אכפת", לאחר מכן מצטרף אליה אנטוניו אורוסקו אשר ממשיך את השיר.

בנוסף לכך, הועלה השיר לרשת הזרמת המדיה ספוטיפיי. השיר הצליח לצבור שם למעלה מ-20 מיליון השמעות בסך הכל.

## וידאו קליפ
הווידאו קליפ המלא שיצא עבור השיר הועלה לערוץ היוטיוב של אנטוניו אורוסקו ב-29 ביוני 2018, בסמוך לצאתו של השיר כסינגל. לאורכו של הקליפ, ניתן לראות את השניים כשהם שרים את השיר, תוך שבכמה קטעים ניתן לראות את ג'י בחדר המואר בצבע ורוד.

נכון לנובמבר 2019, מונה הצפיות של הקליפ עומד על כ-40 מיליון צפיות.

## מיקומי שיא

## קישורים חיצוניים

## הערות שוליים

קטגוריה:שירי קרול ג'י
קטגוריה:שירים בספרדית
קטגוריה:שירים שנכתבו על ידי קרול ג'י
קטגוריה:סינגלים בהוצאת יוניברסל מיוזיק לטין אנטרטיינמנט
בלילה (שיר)

**בלילה** הוא פזמון עברי אשר נכתב והולחן על ידי עידן רייכל ויעקב גלעד, הופק על ידי רייכל בשיתוף עם גלעד שמואלי ובוצע על ידי עידן חביב. השיר יצא לאור בפברואר 2013 כסינגל השני מתוך האלבום החמישי של הפרויקט של עידן רייכל, *[[רבע לשש]]*, אשר זכה במעמד "אלבום פלטינה". עם יציאתו השיר הגיע למקום הראשון במצעד השבועי של מדיה פורסט ולמקום ה-4 במצעד השבועי של רשת ג'. כמו כן, השיר זכה במקום ה-12 במצעד הפזמונים השנתי של רשת ג' ובתואר "שיר השנה" במצעד הפזמונים השנתי של גלגלצ, מיד אחריו במצעד מגיע שיר נוסף מתוך האלבום *רבע לשש*, "עכשיו קרוב".

יוסי חרסונסקי העניק ביקורת חיובית לשיר ונתן לו ארבעה וחצי כוכבי זהב מתוך חמישה.

נכון לספטמבר 2025, לשיר יש למעלה מ-17 מיליון צפיות ביוטיוב.

## מיקומי שיא

## קישורים חיצוניים

* לדף השיר באתר הספרייה הלאומית
* לשיר באתר יוטיוב

## הערות שוליים

קטגוריה:שירי הפרויקט של עידן רייכל
קטגוריה:שירי עידן רפאל חביב
קטגוריה:שירים בעברית
קטגוריה:שירי פופ רוק
קטגוריה:שירים שנכתבו על ידי יעקב גלעד
קטגוריה:שירים שנכתבו על ידי עידן רייכל
קטגוריה:שירים שהולחנו על ידי עידן רייכל
קטגוריה:שירים על לילות
קטגוריה:סינגלים שהגיעו למקום הראשון במצעד העברי של מדיה פורסט
אדם נגייטיס

**אדם מתיו נגייטיס** (באנגלית: **Adam Matthew Nagaitis**;  נולד ב-7 ביוני 1985) הוא שחקן בריטי. הוא מוכר בעיקר מהופעתו בתפקיד קורנליוס היקי בסדרת הטלוויזיה "האימה" של ערוץ AMC, ובתפקיד הכבאי וסילי איגנאטנקו במיני-סדרה "צ'רנוביל" של HBO.

## ביוגרפיה
אדם נגייטיס נולד בצ'ורלי שבלנקשייר לבארי וסוזן נגייטיס. יש לו אחות גדולה בשם קייט. ב-2002 נפטר אביו אחרי שנפגע מאוטובוס במנצ'סטר.

בגיל 19 עזב נגייטיס את הממלכה המאוחדת כדי ללמוד בקונסרבטוריון סטלה אדלר בניו יורק. הוא סיים את הלימודים בשנת 2007. בהמשך למד באקדמיה המלכותית לאמנות הדרמה (RADA) בלונדון. ב-2012 סיים תואר BA במשחק מ-RADA.

## פילמוגרפיה
### קולנוע

### טלוויזיה

## תפקידים ברדיו

## קישורים חיצוניים

## הערות שוליים

קטגוריה:בוגרי האקדמיה המלכותית לאמנות הדרמה
קטגוריה:שחקני קולנוע וטלוויזיה בריטים
קטגוריה:בריטים שנולדו ב-1985
רייכל - פסנתר - שירים (סיבוב הופעות)

**רייכל - פסנתר - שירים** הוא סיבוב הופעות של המוזיקאי הישראלי עידן רייכל, אשר נתמך על אלבומו היד החמה שיצא לאור ב-2015. סיבוב ההופעות כלל את שירי האלבום, לצד שירים נוספים של רייכל בגרסאות פסנתר. המופע הראשון בסיבוב ההופעות עלה לראשונה בזאפה ב-22 בנובמבר 2015. סיבוב ההופעות כלל מאות הופעות באזורים שונים בעולם, בהם ישראל, אירופה, ארצות הברית ודרום אמריקה.

## רקע
בשנת 2015 הוציא רייכל את אלבום הסולו הראשון שלו, "היד החמה", בו נכתבו, הולחנו, הופקו ובוצעו כל השירים על ידי רייכל עצמו, למעט השיר "געגוע" שבוצע על ידי דנה צלח. האלבום הגיע עוד לפני יציאתו למעמד זהב על מכירת 20,000 עותקים במכירה מוקדמת ולאחר מכן אף למעמד פלטינה. כמו כן, הגיע האלבום למקום השלישי במצעד אלבומי העולם של הבילבורד. על סיבוב ההופעות נודע לראשונה ב-15 באוקטובר 2015 בעמוד האינסטגרם של רייכל, כחודש לפני צאת האלבום "היד החמה".

בשנת 2017 יצא אלבום ההופעה "רייכל - פסנתר - שירים", המתעד את ההופעות מתוך סיבוב ההופעות שהתקיימו באמפי שוני בין יוני 2016 לאוקטובר 2017, המתחלק לשני דיסקים. האלבום כולל את הסינגל המוביל "לסלוח ולשכוח", שהגיע למקום הראשון במצעד השבועי של מדיה פורסט. ביוני 2018 זכה האלבום במעמד "אלבום זהב", על מכירותיו בישראל.

## רשימת שירים
* "להישאר"
* "יורד הערב"
* "יש בי עוד כוח"
* "בישימון"
* "שאריות של החיים"
* "עכשיו קרוב"
* "סימני דרך"
* "אם תלך"
* "גלגל מסתובב"
* "מדברים בשקט"
* "מכל האהבות"
* "אולי הפעם"
* "געגוע"
* "ילדה שלי קטנה"
* "קוצים"
* "בלילה"
* "מעגלים"
* "אהבה כזו"
* "ממעמקים"
* "לפני שייגמר"
* "חיים פשוטים"
* "חלומות של אחרים"
* "שושנים עצובות"
* "רוב השעות"
* "מחכה"
* "הנך יפה"
* "הכל עובר"
* "בואי"

## תאריכי ההופעות

## הערות שוליים

קטגוריה:סיבובי הופעות מ-2015
קטגוריה:סיבובי הופעות מ-2016
קטגוריה:סיבובי הופעות מ-2017
קטגוריה:סיבובי הופעות מ-2018
קטגוריה:סיבובי הופעות של עידן רייכל
קטגוריה:סיבובי הופעות בישראל
מכון לשם

**מכון לשם** הוא מתקן ביטחוני אזרחי של חברת רפאל - מערכות לחימה מתקדמות, הממוקם בצפון הגליל התחתון, ישראל. במכון לשם שוכנות חטיבות שונות בחברה, ביניהן החטיבה שאחראית לפיתוח וייצור של מערכות כיפת ברזל וקלע דוד.

## גאוגרפיה
המתקן שוכן בגליל התחתון והוא אחד המעסיקים הגדולים ביותר באזור זה. ממערב למתקן נמצא היישוב רקפת וכביש 784, מצפון העיר סח'נין וכביש 805.

שטח המתקן הוא 4,754 דונם, ובכך הוא המתקן השני בגודלו של רפאל, אחרי מכון דוד. האדמה עליה יושב היא בבעלות מינהל מקרקעי ישראל ומוחכרת לחברת רפאל שעושה בו שימוש. הסכם החכירה נחתם ב-2001 למשך של 49 שנים החל מהקמת המתקן ב-1982 (כלומר, עד שנת 2031).

## היסטוריה
המתקן הוקם בנובמבר 1982 עם העברת מספר חטיבות ומפעלים של רפאל ממתקנים שונים מרחבי המדינה ובעיקר ממכון דוד, הקרוב והגדול מבין מתקני החברה באותה תקופה, למתקן החדש. בעקבות חשש שעלה בקרב עובדי החברה מהמעבר לפריפריה והתרחקות של עובדי החברה ממקום מגוריהם הנוכחי, הופעלו מערכות היסעים נרחבות למכון למי שבחר להישאר במקום מגוריו, והובטחו קרקעות לבניין בתים ביישובים סמוכים ובעיר כרמיאל לאלו שבחרו לעבור.

במהלך 2006, בזמן מלחמת לבנון השנייה, הופסקה העבודה פעמים רבות במתקן הצפוני שהיה עתיד לייצר את טילי כיפת ברזל בגלל אזעקות שהופעלו במקום והכריחו את העובדים להיכנס למרחבים מוגנים. לאורך המלחמה לא היו נפילות במתקן.

### כיום
המתקן מאכלס חטיבות שונות ששייכות לחברת רפאל:
* **חטיבת מערכות לעליונות אווירית** – עוסקת בפיתוח וייצור טילים מונחים לרבות טילי אוויר-אוויר, אוויר-קרקע, טילי נ"ט ומערכות אלקטרואופטיות.
* **חטיבת אוויר ומודיעין** – עוסקת בפיתוח מערכות תקשורת, לוחמה אלקטרונית (ל"א), אמצעי נגד אלקטרו־אופטיים, פיקוד ושליטה, בקרה וניהול שדה קרב, קישורי נתונים, מערכות הגנה על גבולות וחופים, פתרונות להגנת העורף, מערכות לפריצת שדות מוקשים, מערכות מעקב, מערכות הדרכה והדמיה.
* **חטיבת מו"פ והנדסה** ("**מפה**") – מאגדת בתוכה את כל פעילות המו"פ המתבצעת ברפאל. תחתה, בין היתר, שטח אלקטרוניקה, שטח מכניקה, שטח אלקטרואופטיקה, שטח תוכנה ושטח מערכות אווירונאוטיות.
* **חטיבת התפעול** - אחראית על מימוש שרשרת האספקה וניהול של משאבי הייצור והרכש של רפאל, כמו גם על מיסוד והטמעה של תהליכי ניהול ובקרת פרויקטים.

בנוסף, שוכן במתקן מטה חברת SCD, שנמצאת בבעלות משותפת בין רפאל לחברת אלביט מערכות. במתקן שוכן מטה החברה, מרכז הפיתוח ופס הייצור המרכזי שבבעלותה. זהו המפעל היחידי במדינת ישראל שמייצר גלאים אלקטרו-אופטיים .

## הערות שוליים

קטגוריה:רפאל
מרכז מדע ודעת למחוננים ומצטיינים שלומי

**מרכז מדע ודעת למחוננים ומצטיינים שלומי** הוא מרכז חינוכי ישראלי שהוקם בשנת 1987 ביישוב שלומי ומשמש כמרכז העשרה למחוננים ומצטיינים המתגוררים בגליל המערבי. המרכז מספק בעבור התלמידים שיעורי העשרה בנושאים מגוונים כמו: כתיבה יוצרת, אומנות, צילום, קולנוע, תיאטרון, אמנות לחימה, חידות מתמטיות, שחמט ועוד. המרכז ייחודי בהיותו משרת הן את המגזר היהודי והן את המגזר הערבי. בבית הספר לומדים כ-600 תלמידים בכיתות ג'-ט'. התלמידים מאותרים על ידי משרד החינוך באמצעות מבחני מכון הנרייטה סאלד.
## היסטוריה
המרכז הוקם בשנת 1987 ונכון לשנת 2021 הוא מנוהל בידי ד"ר נילי גל-ים. המרכז שוכן ברחוב הרב מימון 40, שלומי. בשנת 2018 הוחלט על פתיחתה של כיתת מחוננים בבית הספר אורט שלומי. פתיחתה של הכיתה גרמה לתחילתו של שיתוף פעולה בין בתי הספר.

## תוכנית הלימודים במרכז
המרכז פותח את שעריו ארבעה ימים בשבוע - בימים שני, שלישי, רביעי וחמישי. כיתות ג' לומדות במרכז בימי שני, בימי שלישי - כיתות ד', בימי רביעי - כיתות ה'-ו', ובימי חמישי - כיתות ז' עד ט'.
יום הלימודים אורך כ-5 וחצי שעות (מהשעה 8:30 בבוקר ועד השעה 14:00). התלמידים לומדים שלושה קורסים במהלך היום וביניהם ניתנות להן שתי הפסקות שאורך כל אחת מהן - חצי שעה. בכך מאפשר המרכז לתלמידים לצבור חוויות וחברים חדשים. בהתאם לשכבת הגיל, ניתנים קורסי העשרה בתחומים רבים ומגוונים:
* **כיתות ג':** אומנות, מדעים ופיזיקה, ג'אגלינג וקומיקס
* **כיתות ד':** אומנות, כתיבה יוצרת, ג'אגלינג, אמנות לחימה, חקלאות וסיפורי עם
* **כיתות ה'-ו':** חקלאות, אנימציה, כתיבה יוצרת, אומנות, צילום וקולנוע
* **כיתות ז'-ט':** הבמה המחוננת לתיאטרון, הבמה המחוננת לקולנוע, אנימציה, כתיבה יוצרת, אומנות, אמנות לחימה ופילוסופיה.
בכיתות הנמוכות (ג'-ו') מחליפים התלמידים קורסים בסוף הסמסטר הראשון על מנת להתעמק בתחום חדש. תלמידי החטיבה הלומדים במרכז לעומתם, מתעמקים באותו הקורס במהלך כל השנה.
### פרויקטים ייחודיים
בחלק משכבות הגיל, נוסף על הקורסים מוצע לתלמידים פרויקט נוסף שבא במקום אחד הקורסים:
* בכיתות ג' התלמידים לוקחים חלק בפרויקט **התמונה שלי** שבו הם מספרים על תמונה שלהם יחד עם משפחתם באמצעות כתיבת סיפור קצר על התמונה. הפרויקט נעשתה בשיתוף עם המורה לכתיבה יוצרת במרכז.
* בכיתות ד' התלמידים לוקחים חלק בפרויקט **על כנפי ענקים**. בפרויקט זה הם מספרים על קרוב משפחה שלהם, שיש לו סיפור מעניין: תחום עניין, ידע או מקצוע שהוא יכול לספר עליו. הם מראיינים אותו ובסוף הפרויקט יוצרים פוסטר ומרצים על האדם שבחרו בפני קהל ביום הפתוח שבסוף השנה. התלמידים עובדים על הפרויקט בשעה שמוקדשת במיוחד עבורו והם רשאים לעבוד עליו גם בזמן שיעור הכתיבה היוצרת, כאשר הם נעזרים במורה.
* בכיתות ח' מוצע לתלמידים להשתתף ב**פרויקט NASA**. בפרויקט הם לומדים על החלל, על שיגור חלליות, על תנאי משקל, על כוח הכבידה ועל גרמי שמיים. בסוף הפרויקט טסים התלמידים המשתתפים בו למחנה חלל בבלגיה.

## בוגרים מטיילים בגליל
לאחר 7 שנים של למידה במרכז, התלמידים צוברים חברים והמעבר לתיכון מחייב אותם להיפרד. על מנת שיוכלו לשמור על קשר בקלות, ייסדה מנהלת המרכז, ד"ר נילי גל-ים, את פרויקט בוגרים מטיילים בגליל, שבו בוגרי המרכזים מכל הצפון יכולים להיפגש מדי כמה שבועות בטיול בצפון הארץ.
## צוות המרכז
את המרכז מנהלת ד"ר נילי גל-ים. מוטי ברייט הוא המורה לכתיבה יצירתית במרכז, והוא סופר ומשורר במקצועו.

## קישורים חיצוניים

* 

## הערות שוליים

קטגוריה:מחוננות בישראל
קטגוריה:ישראל: בתי ספר
אליפות אירופה באופני כביש

**אליפות אירופה באופני כביש** היא מרוץ האופניים שבו נקבעים אלופי אירופה לאותה שנה. האליפות מאורגנת על ידי האיגוד האירופאי לאופניים החל משנת 1995. האליפות נערכת על פני מספר ימים במקצים נפרדים לגברים ונשים וכללת מרוץ אופני כביש ומרוץ נגד השעון שהחל בשנת 1997. האליפות החלה לרוכבים זוטרים, צעירים עד גיל 23. בשנת 2005 נוספו מקצים לנוער עד גיל 19 ובשנת 2016 נוספו מקצים לרוכבי עלית.

הזוכים באליפות רשאים ללבוש בתחרויות איגוד האופניים הבינלאומי לאורך השנה חולצת אלוף בעיצוב של גופייה לבנה עם פסים כחולים וכוכבים צהובים, שעוצבה על פי דגל האיחוד האירופי.

## מיקום

## תוצאות הגברים
### מקצה העלית במרוץ הכביש

### מקצה העלית בנגד השעון

## תוצאות הנשים
### מקצה העלית במרוץ הכביש

### מקצה העלית בנגד השעון

## ראו גם
* אליפות העולם באופני כביש

## קישורים חיצוניים

* 

## הערות שוליים

קטגוריה:מרוצי אופניים
קטגוריה:אליפויות אירופה בספורט
קטגוריה:אירופה: תחרויות ספורט
יש בי עוד כוח

"**יש בי עוד כוח**" הוא פזמון עברי אשר נכתב והולחן על ידי עידן רייכל, הופק על ידי רייכל בשיתוף עם גלעד שמואלי ובוצע על ידי דין דין אביב. השיר יצא לאור בפברואר 2005 כסינגל השני מתוך האלבום השני של הפרויקט של עידן רייכל, ממעמקים (2005).

## רקע והפקה
השיר במקור הוקלט על ידי רייכל, אך בשל עצתו של שותפו לעיבוד המוזיקלי, גלעד שמואלי, הקליטו את דין דין אביב כסולנית. זהו שיתוף הפעולה השני של רייכל עם אביב, לאחר שהקליטה באלבום הבכורה של הפרויקט את השיר "אם תלך". פתיחת השיר מלווה נגינת מסנקו (כינור אתיופי) של מולוגטה טדסה, שניגן גם בשיר "מדברים בשקט" באלבום הראשון של הפרויקט.

השיר הגיע למקום הראשון במצעד השירים השבועי של רשת ג'. כמו כן, דורג במקום ה-15 במצעד השנתי של גלגלצ ובמקום ה-14 במצעד השנתי של רשת ג'.

השיר זכה לביצוע מיוחד של רייכל בליווי פסנתר באלבום ההופעה הראשון שלו, רייכל – פסנתר – שירים (2017).

יוסי חרסונסקי העניק לשיר ביקורת חיובית ונתן לו ארבעה וחצי כוכבי זהב מתוך חמישה.

## מיקומי שיא

## קישורים חיצוניים
* לדף השיר באתר הספרייה הלאומית

## הערות שוליים

קטגוריה:שירי הפרויקט של עידן רייכל
קטגוריה:שירי דין דין אביב
קטגוריה:שירים בעברית
קטגוריה:שירים שנכתבו על ידי עידן רייכל
קטגוריה:שירים שהולחנו על ידי עידן רייכל
קטגוריה:שירים שהופקו על ידי גלעד שמואלי
קטגוריה:שירים שהופקו על ידי עידן רייכל
קטגוריה:שירים על תקווה
קטגוריה:בלדות פופ
קטגוריה:שירי פופ רוק
קטגוריה:סינגלים בהוצאת הליקון
יחסי קירגיזסטן–שווייץ

**יחסי קירגיזסטן–שווייץ** הם היחסים הדיפלומטיים הרשמיים שבין **[[קירגיזסטן|הרפובליקה הקירגיזית]]** לבין **[[שווייץ|הקונפדרציה השווייצרית]]**.

## היסטוריה
בין הרפובליקה הקירגיזית לבין הקונפדרציה השווייצרית מתקיימים יחסים דיפלומטיים רשמיים. על פי משרד החוץ של שווייץ, היחסים הדיפלומטיים הרשמיים שבין הרפובליקה הקירגיזית לבין הקונפדרציה השווייצרית הם יחסים דיפלומטיים ידידותיים המבוססים על שיתוף פעולה טכנולוגי בין שתי המדינות בעיקר, ובנוסף על שיתוף פעולה בנושא המים.

שווייץ הכירה בעצמאותה של קירגיזסטן לראשונה ב-23 בדצמבר 1991. השגרירות השווייצרית במוסקבה קיבלה לידיה באופן מידי את האחריות על היחסים הדיפלומטיים הרשמיים שבין שתי המדינות. בין 1993 ל-2012, עברה האחריות ליחסים בין שתי המדינות לשגרירות השווייצרית שבטשקנט, בירת אוזבקיסטן הסמוכה.

משרד שיתוף פעולה שווייצרי נפתח בבישקק ב-1993 והוא שודרג למעמד שגרירות בנובמבר 2012. קירגיזסטן מחזיקה נציגות לארגונים בינלאומיים בז'נבה, האמונה גם על היחסים הבילטרליים עם שווייץ בדרג הקונסולרי החל משנת 1996.

## יחסים כלכליים
ההשקעות השווייצריות בקירגיזסטן הן צנועות, ולמרות זאת, שווייץ נחשבת למשקיעה עיקרית בקירגיזסטן ובמוצרים קירגיזים שונים. קירגיזסטן מייצאת בעיקר זהב לשווייץ ושווי הסחר הבילטרלי בין שתי המדינות טמון בעיקר בו. מן הצד השני, שווייץ מייצאת לקירגיזסטן בעיקר מוצרי פרמצבטיקה, מכונות, ציוד אופטי, ציוד רפואי, נייר, שעונים, אבני חן, מתכות יקרות ותכשיטים.

## נציגויות דיפלומטיות
* שווייץ מיוצגת בקירגיזסטן בדרג השגרירות באמצעות שגרירות רשמית שהיא מחזיקה בבישקק, בירת המדינה.
* קירגיזסטן אינה מיוצגת בשווייץ בדרג השגרירות. קירגיזסטן מיוצגת בשווייץ בדרג הקונסולרי באמצעות קונסוליה רשמית שהיא מחזיקה בז'נבה.

## קישורים חיצוניים

* Bilateral relations Switzerland–Kyrgyzstan, אתר משרד החוץ של שווייץ

## הערות שוליים

קטגוריה:ערכים ללא קטגוריות פיזיות - יחסי חוץ
ורנר ליבריך

**ורנר ליבריך** (בגרמנית: **Werner Liebrich**; 18 בינואר 1927 בקייזרסלאוטרן, רפובליקת ויימאר – 20 במרץ 1995 בקייזרסלאוטרן, גרמניה) היה כדורגלן גרמני, ששיחק בעמדת הבלם. שיחק בקבוצת פ.צ. קייזרסלאוטרן לכל אורך הקריירה שלו וזכה עם גרמניה המערבית במונדיאל 1954.

## ביוגרפיה
ליבריך הגיע ממשפחה ממעמד הפועלים; אביו, ארנסט, היה טַיָּח וקומוניסט שנרדף בידי הנאצים. לאחר מעצרו של אביו בידי השלטון הנאצי הוא, אמו ואחיו חיו בעוני מחפיר.

ליבריך שיחק בקבוצת פ.צ. קייזרסלאוטרן לכל אורך הקריירה שלו וערך את הופעת הבכורה המקצועית שלו בשנת 1944 בגיל 17. הוא היה שותף בשתי אליפויות גרמניה בהן הקבוצה זכתה בעונות 1950/1951 וב-1952/1953.

הוא ערך שש-עשרה הופעות בנבחרת גרמניה המערבית, וזכה עמה במונדיאל 1954. הוא היה השחקן שפצע את קפטן נבחרת הונגריה פרנץ פושקש במהלך המשחק הראשון של שתי הנבחרות בטורניר בשלב הבתים. פושקש נאלץ להחמיץ את שני המשחקים הבאים של הטורניר, והופיע רק בגמר מול גרמניה המערבית, שאז עדיין לא היה כשיר לחלוטין.

בשנת 1950 הציעה לו קבוצת הכדורגל האיטלקית מילאן חוזה, אך הוא סירב ורצה להישאר במועדון עיר הולדתו.

מלבד הזכייה באליפות גרמניה עם פ.צ. קייזרסלאוטרן, הגיע ליבריך לשיא במונדיאל 1954, ובייחוד במשחק נגד יוגוסלביה ברבע הגמר שם הציג יכולת הגנתית טובה. אחרי מונדיאל 1954, אחת ההופעות הטובות ביותר שלו הגיעה במשחק נגד אנגליה בוומבלי ב-1 בדצמבר 1954. תפקידו במשחק זה היה לעצור את החלוץ האנגלי רוני אלן וגם עזר לכסות את סטנלי מתיוס.

ליבריך פרש מקריירת משחק בשנת 1962, אחרי כמעט עשרים שנה במועדון עיר הולדתו.

ב-20 במרץ 1995 נפטר ליבריך מאי-ספיקת לב בגיל 68 בקייזרסלאוטרן.

## קישורים חיצוניים

* 

קטגוריה:מגני כדורגל גרמנים
קטגוריה:כדורגלני נבחרת גרמניה
קטגוריה:מאמני כדורגל גרמנים
קטגוריה:מאמני פ.צ. קייזרסלאוטרן
קטגוריה:כדורגלני מונדיאל 1954
קטגוריה:כדורגלני פ.צ. קייזרסלאוטרן
קטגוריה:בלמי כדורגל גרמנים
קטגוריה:כדורגלנים גרמנים
קטגוריה:גרמנים שנולדו ב-1927
קטגוריה:גרמנים שנפטרו ב-1995
יחסי טג'יקיסטן–שווייץ

**יחסי טג'יקיסטן–שווייץ** הם היחסים הדיפלומטיים הרשמיים שבין **[[טג'יקיסטן|רפובליקת טג'יקיסטן]]** לבין **[[שווייץ|הקונפדרציה השווייצרית]]**.

## היסטוריה
בין רפובליקת טג'יקיסטן לבין הקונפדרציה השווייצרית מתקיימים יחסים דיפלומטיים רשמיים. על פי משרד החוץ השווייצרי, היחסים הדיפלומטיים הרשמיים שבין רפובליקת טג'יקיסטן לבין הקונפדרציה השווייצרית הם יחסים דיפלומטיים ידידותיים מאוד, הנובעים מהיותה של טג'יקיסטן מדינה מועדפת לשיתוף פעולה בהאצת פיתוח ושותפה בתחום המים.

שווייץ הכירה בעצמאותה של טג'יקיסטן מיד לאחר התפרקות ברית המועצות והפיכתה של הרפובליקה הסובייטית הסוציאליסטית הטג'יקית לעצמאית. שתי המדינות כוננו את יחסיהן הדיפלומטיים כשנה לאחר מכן, ב-9 בדצמבר 1992. השגרירות השווייצרית במוסקבה הייתה הראשונה לקחת אחריות על היחסים הדיפלומטיים שבין שתי המדינות. בין 1994 ל-2008 היה השגריר השווייצרי בטשקנט, בירת אוזבקיסטן, אחראי על היחסים עם טג'יקיסטן, ומאז 2008 זהו השגריר באסטנה, בירת קזחסטן.

ב-1998 פתחה שווייץ משרד שיתוף פעולה בדושנבה, בירת טג'יקיסטן, והעלתה אותו לדרג "סוכנות קונסולרית" בשנת 2001. ב-2007 שדרגה טג'יקיסטן את מעמד המשרד שלה בז'נבה לנציגות דיפלומטית, והאמינה שגריר על שווייץ בשנת 2011.

שיתוף הפעולה הבינלאומי שבין שווייץ לטג'יקיסטן מתחיל ב-1993 כאשר הגישה שווייץ סיוע הומניטרי לאזרחים במהלך מלחמת האזרחים בטג'יקיסטן.

## יחסים כלכליים
היחסים הכלכליים שבין שווייץ לטג'יקיסטן הם יחסים צנועים. משקיעים שווייצרים השקיעו בעיקר בתעשיית הכותנה של טג'יקיסטן, וגם במגזרים אחרים. שווייץ מייבאת בעיקר זהב מטג'יקיסטן וזהו רוב השווי של הסחר הבילטרלי בין שתי המדינות.

## שווייצרים בטג'יקיסטן
על פי הלשכה השווייצרית המרכזית לסטטיסטיקה, בסוף שנת 2018 התגוררו בטג'יקיסטן אחד עשר אזרחים שווייצרים.

## נציגויות דיפלומטיות
* שווייץ אינה מיוצגת בטג'יקיסטן בדרג השגרירות. שווייץ מיוצגת בטג'יקיסטן בדרג הקונסולרי באמצעות סוכנות קונסולרית שהיא מחזיקה בדושנבה, בירת המדינה.
* טג'יקיסטן אינה מיוצגת בשווייץ בדרג השגרירות. טג'יקיסטן מיוצגת בשווייץ בדרג הקונסולרי באמצעות שתי קונסוליות רשמיות שהיא מחזיקה בז'נבה, ובציריך.

## קישורים חיצוניים
* Bilateral relations Switzerland–Tajikistan, אתר משרד החוץ של שווייץ

## הערות שוליים

קטגוריה:ערכים ללא קטגוריות פיזיות - יחסי חוץ
ג'ון בויד

**ג'ון בויד** (באנגלית: **John Boyd**; נולד ב-22 באוקטובר 1981) הוא שחקן אמריקאי. מוכר מתפקידיו כארלו גלאס בעונה השמינית והאחרונה של סדרת הטלוויזיה "24"; ג'יימס אייבורי בסדרת הטלוויזיה "בונז" (בין השנים 2014–2017), וסטיוארט סקולה בסדרה "FBI".

## ביוגרפיה
בויד נולד בניו יורק; הוריו הם סיסי והשחקן גיא בויד. הוא בוגר בנינגטון קולג', מכללה לאומנות ליברלית בוורמונט. 

ב-2012 נישא לניקול וישס. לזוג יש שלושה ילדים.

## קריירה
בויד החל את קריירת המשחק שלו בשנת 2005, והופיע בסרטים קצרים ובתפקידים קצרים שונים בסרטים. באותה שנה שיחק בסרט "בטי פייג' הידועה לשמצה" של הבמאית מרי הארון, שמבוסס על חייה של הדוגמנית משנות ה-1950 בטי פייג'. הוא גם התארח בפרק של הדרמה המשפטית "חוק וסדר", ואף חזר לתוכנית בשנת 2006, אך כדמות שונה. 

בשנת 2010 לוהק לתפקידו הגדול הראשון, וכיכב כסוכן ארלו גלאס בעונה השמינית של סדרת הטלוויזיה "24" ברשת FOX. הוא שיחק גם בתפקיד אורח בסדרות "Suits" ו"פרינג'".

בשנת 2012 השתתף בסרט זוכה פרס האוסקר "ארגו". בשנת 2013 התארח בארבעה פרקים של סדרת הטלוויזיה "Touch".

בשנת 2014 החל לשחק כסוכן מיוחד של ה-FBI בשם ג'יימס אייבורי בעונה העשירית של סדרת הטלוויזיה "בונז", ולאחר עזיבתו של ג'ון פרנסיס דיילי קיבל תפקיד ראשי בסדרה, עד לסיומה בשנת 2017.

בשנת 2019 החל לשחק בתפקיד מרכזי בעונה השנייה של סדרת הטלוויזיה "FBI".

## פילמוגרפיה

### קולנוע

### טלוויזיה

## קישורים חיצוניים

## הערות שוליים

קטגוריה:שחקני קולנוע וטלוויזיה אמריקאים
קטגוריה:בוגרי בנינגטון קולג'
קטגוריה:אמריקאים שנולדו ב-1981
אבוט (אי, אנטארקטיקה)

**האי אבוט** (באנגלית: **Abbott Island**) הוא אי מצפון-מזרח לאי בראבנט בארכיפלג פאלמר שבאנטארקטיקה.

האי ממוקם בחלקו הדרומי של מפרץ בוקה, 2 קילומטרים מערבית לאי דייוויס.

## היסטוריה
### גילוי ומיפוי האי

האי מופה באופן גס על ידי המשלחת הצרפתית השלישית לאנטארקטיקה (אשר חקרה את האזור בשנים 1903–1905) בפיקודו של ז'אן-באטיסט שארקו.

האי צולם מהאוויר על ידי חברת האנטיג אירוסרוויירס בע"מ בין השנים 1956–1957, ומופה בהתבסס על תצלומי אוויר אלה בשנת 1959.

### מקור השם

שמו של האי ניתן לו על ידי הוועדה המייעצת לשמות אנטארקטיים של בריטניה.

האי נקרא על שמה של מוד אבוט, שהייתה חוקרת מובילה בנושא מחלות לב מולדות.

וזאת בדומה לאתרים רבים אחרי באזור אשר נקראו על שם חלוצים בתחום הרפואה.

## קישורים חיצוניים
* האי אבוט באתר הסקר הגאולוגי של ארצות הברית
* האי אבוט באתר הגאזט האנטארקטי המשווה SCAR של ממשלת אוסטרליה

## הערות שוליים

אבוט
ורנר קולמאייר

**ורנר קולמאייר** (בגרמנית: **Werner Kohlmeyer**; 19 באפריל 1924 בקייזרסלאוטרן, רפובליקת ויימאר – 26 במרץ 1974 במיינץ-מומבאץ', מערב גרמניה) היה כדורגלן גרמני, ששיחק בעמדת המגן השמאלי. הוא שיחק את רוב הקריירה שלו בקבוצת פ.צ. קייזרסלאוטרן וזכה עם גרמניה המערבית במונדיאל 1954.

## ביוגרפיה
קולמאייר נולד ב-19 באפריל 1924 בקייזרסלאוטרן שבגרמניה. הוא היה חלק מגרמניה המערבית שזכתה במונדיאל 1954. בסך הכל שיחק 22 משחקים עבורה. בגמר מונדיאל 1954 עצר קולמאייר בעיטה מקו השער שבעט זולטן צ'יבור, וגרמניה המערבית ניצחה 2–3 בסיום. בקריירת המועדונים שיחק בקבוצת פ.צ. קייזרסלאוטרן בין השנים 1941–1957. בקריירה שלו שיחק בעמדת המגן השמאלי.

עם פ.צ. קייזרסלאוטרן קולמאייר זכה באליפות גרמניה בשנים 1951 ו-1953. באחד ממשחקיו האחרונים עבור גרמניה המערבית, קולמאייר התמודד עם סטנלי מתיוס בוומבלי ב-1 בדצמבר 1954, במשחק ידידות בינלאומי בין אנגליה למערב גרמניה. בעוד שלא היה יכול היה לעצור את מתיוס, קולמאייר היה גאה בכך שהוא מעולם לא איבד את קור רוחו בכך שלא ביצע אפילו עבירה אחת עליו. גישה זו של הגינות העריך מאמן גרמניה, זפ הרברגר, כמו גם את הביטחון והאמינות ההגנתית של קולמאייר.

קולמאייר נשאר בפ.צ. קייזרסלאוטרן עד שנת 1957. לאחר פרישתו סבל מניתוק משלושת ילדיו עקב גירושין וכן מאלכוהוליזם ועוני. הוא חי ברווחה זמן מה, לפני שלקח עבודה כשוער עבור מו"ל בעיתון במיינץ. לבסוף נפטר קולמאייר ב-26 במרץ 1974 בגיל 49.

## קישורים חיצוניים

קטגוריה:כדורגלני נבחרת גרמניה המערבית
קטגוריה:כדורגלני מונדיאל 1954
קטגוריה:כדורגלני פ.צ. הומבורג
קטגוריה:כדורגלני פ.צ. קייזרסלאוטרן
קטגוריה:מגני כדורגל גרמנים
קטגוריה:כדורגלנים גרמנים
קטגוריה:גרמנים שנולדו ב-1924
קטגוריה:גרמנים שנפטרו ב-1974
דלתא (אי, אנטארקטיקה)

**האי דלתא** (באנגלית: **Delta Island**) הוא אי דרומית-מזרחית לאי למדא ממזרח לאי אלפא באיי מלכיאור, בארכיפלג פאלמר שבאנטארקטיקה.  

אורכו של האי 800 מטרים. 

## היסטוריה
### מיפוי האי

משלחות דיסקברי מיפו את האי בשנת 1927; והאי נסקר על ידי משלחות ארגנטינאיות בשנים 1942, 1943 ו- 1948.

### מקור השם

משלחת דיסקברי נתנה לאי את שמו, ובדומה לאיי מלכיור האחרים, ניתן לו שם של אות באלפבית היווני.

## קישורים חיצוניים

* האי דלתא באתר הסקר הגאולוגי של ארצות הברית
* האי דלתא באתר הגאזט האנטארקטי המשווה SCAR של ממשלת אוסטרליה

## הערות שוליים

דלתא
כיסונים

**כיסונים** או **כִּיסָנִים** הם שמות כלליים למגוון מאכלים המבוססים על מעטפת בצק הממולאת במלית. את הבצק ניתן לעשות מכל סוג של קמח (קמח חיטה, אורז וכו') או עמילן אחר (עמילן תירס, עמילן תפוחי אדמה וכו'). מליות נפוצות כוללות בשר, דג, גבינה, ירקות, פירות, אגוזים ומילויים מתוקים. דרכי ההכנה של כיסונים הן מגוונות וכוללות אפייה, בישול, אידוי וטיגון במחבת או בשמן עמוק.

מנות כיסונים קיימות במטבחי תרבויות רבות בעולם, והופיעו לראשונה בסין, ככל הנראה במאה ה-2, בדמות כיסוני הג'יאוזי הנאכלים עד היום. 

## מנות כיסונים בתרבויות שונות


תמונה:MongoliaLastDay 153.JPG|חושור
תמונה:Docena de Empanadas Caseras Argentinas.jpg|אמפנדה
תמונה:Kreplach bowl.jpg|קרעפלאך
תמונה:Piroshki.JPG|פירוז'קי
תמונה:CookbookEggrollOpen.jpg|אגרול
תמונה:Samosachutney.jpg|סמוסה


## ראו גם
*כופתאות
*פחזנית

## קישורים חיצוניים

* 
* 

## הערות שוליים

קטגוריה:ממולאים
האונייה הטורקית הטבועה

**האונייה ה[[טורקיה|טורקית]] הטבועה** הוא הכינוי שהתקבע לשרידי אונייה בריטית שטבעה ב-27 דצמבר 1911 לחופי נהריה. עם השנים השרידים התכסו בצמחייה ים תיכונית ובעלי חיים זעירים, והפכו לאתר צלילה פופולרי.

## היסטוריה
בשנת 1911 האונייה, ״ארדו״ שמה, הייתה בדרך לנמל חיפה, עמוסה בפחם. עקב טעות בניווט היא עלתה על שרטון כורכר מול חופי נהריה, שממנו לא היה סיכוי לחלצה.
האונייה טבעה בנתיב שייט, ולכן במהלך שנות השמונים החליטו רשויות החוק לפוצץ את האונייה שהיוותה סכנה לכלי שיט שעברו בנתיב.
חלק קטן מהספינה שרד את הפיצוץ, ואותם שרידים מונחים כיום במרחק של כ-900 מטרים מהחוף ובעומק של תשעה מטרים ומכוסים בצמחייה ים-תיכונית.

## קישורים חיצוניים
* 

## הערות שוליים

קטגוריה:אוניות שטבעו מול חוף הים התיכון הישראלי
דייוויס (אי, ארכיפלג פאלמר)

**האי דייוויס** (באנגלית: **Davis Island**) הוא אי ארוך, הממוקם בתעלה בין האי בראבנט לאי לייז', בארכיפלג פאלמר שבאנטארקטיקה.

מעבר זלוגוש מפריד בין האי דייוויס לבין האי לייז' שמצפון לו, ומעבר סומר מפריד בין האי דייוויס לחצי האי אלבנה באי בראבנט שמדרום לאי דייוויס.

אורכו של האי דייוויס 3.7 קלומטרים.

## היסטוריה
### גילוי ומיפוי האי

האי צולם ומופה באופן גס על ידי המשלחת האנטארקטית הבלגית (שחקרה את האזור בין השנים 1897–1899).

### מקור השם

שמו של האי ניתן לו על ידי ז'אן-באטיסט שארקו, שעמד בראש המשלחת הצרפתית השלישית לאנטארקטיקה (שחקרה את האזור בשנים 1903–1905).

האי נקרא על שמו של וולטר ג. דייוויס (Walter G. Davis) שעמד בראש המשרד המטאורולוגי של ממשלת ארגנטינה, בעת מסע המחקר של המשלחת הצרפתית.

## קישורים חיצוניים
* האי דייוויס באתר הסקר הגאולוגי של ארצות הברית
* האי דייוויס באתר הגאזט האנטארקטי המשווה SCAR של ממשלת אוסטרליה

## הערות שוליים

דייוויס
נורת'רופ-גראמן B-21 ריידר

**נורת'רופ-גראמן B-21 ריידר** (באנגלית: **Northrop Grumman B-21 Raider**) הוא מטוס מסוג מפציץ אסטרטגי כבד וחמקן בתצורת כנף מעופפת שמפותח בחברת נורת'רופ גראמן וצפוי להיכנס לשירות בשנת 2027. המטוס מיועד לשאת נשק קונבנציונלי ונשק גרעיני בשירות חיל האוויר של ארצות הברית.
המטוס מתוכנן להוות השלמה לארסנל המפציצים הקיים (שבמרכזו עומדים כיום B-1 לנסר, B-2 ספיריט ו-B-52 סטרטופורטרס) ובסופו של דבר גם להחליף אותם.

## היסטוריה ופיתוח
ביולי 2014 הוגשה הצעה לפיתוח המפציץ ובאוקטובר 2015 נחתם חוזה לפיתוח המטוס עם חברת נורת'רופ גראמן. בתקשורת האמריקאית יוחסו למטוס יכולות נוספות מלבד הפצצה ובהן יכולות איסוף מודיעין, ניהול קרבות ואף יירוט. המטוס הוא המפציץ הראשון שמיוצר במאה ה-21 והצפי הוא שיוזמנו לפחות 100 מטוסים כאלו על ידי חיל האוויר של ארצות הברית והוא ישמש כמפציץ העיקרי של ארצות הברית.

במרץ 2022 פורסם שמטוס ראשון מדגם זה ירד מפס הייצור לקראת טיסת בכורה בהמשך השנה.

במרץ 2026, בזמן מבצע שאגת הארי, דווח כי הוא עשה את תדלוקו האווירי הראשון וכך סיים את רוב הכשרתו המבצעית.

## תמונות
 

קובץ:B-21 in hangar at Edwards Air Force Base.jpg
קובץ:B-21 at Edwards Air Force Base during flight testing.jpg
קובץ:B-21 Raider landing at Edwards Air Force Base.jpg
קובץ:B-21-in-flight.jpg
קובץ:B-21-in-flight (uncropped).jpg


## קישורים חיצוניים

* B-21 Raider, באתר נורת'רופ-גראמן 
* 
* 

## הערות שוליים

קטגוריה:מפציצים אמריקאיים
B-21
קטגוריה:כלי טיס חמקניים
ראמנסקויה

**ראמנסקויה** (ברוסית: **Ра́менское**) היא עיר בפרברי מוסקבה, המהווה למרכז המינהלי שלמחוז המשנה ראמנסקויה, השוכן במרחק 46 קילומטרים מדרום-מזרח למוסקבה.

אוכלוסייה: 119,903  (על פי מפקד 2019).

## אטימולוגיה
שמה של העיר נובע מהמילה הסלאבית העתיקה "раменье" (ראמניה), כלומר "בקצה היער".

## היסטוריה
האזור בו נמצאת העיר כיום הוזכר לראשונה בשנת 1328. כנסיית אבן הוקמה כאן על ידי הרוזן פלאטון מוסין-פושקין בשנים 1725–1730. בשנות השבעים של המאה העשרים, *[[כפר]]* **נובו-טרויצקוי** (Ново-Троицкое) הוקם כאן; לאחר מכן שמו שונה לראמנסקויה.

בשנת 1831, מפעל טקסטיל נוסד כאן ועד המחצית השנייה של המאה ה-19, גדל להיות לאחד המפעלים הגדולים באימפריה הרוסית. במרץ 1926, קיבלה ראמנסקויה מעמד של עיר.

במסגרת החלוקה המינהלית של המחוז משמשת ראמנסקויה כמרכז המינהלי של מחוז המשנה ראמנסקויה. יחד עם הכפר דרגאייבו, הוא שולב בתוך מחוז ראמנסקויה. העיר מהווה לחלק מהיישוב העירוני **ראמנסקויה**.

## כלכלה
בעיר פועלים מספר מפעלי תעשייה וחברות לרבות חברת "טכנוקומפלקס" המאגדת מספר חברות רוסיות ובהן גם "לשכת ראמנסקויה לבניית רכיבים". בנוסף פועל בעיר תאגיד "אוויאוניקה" שמספק רכיבים לתעשייה האווירית של הכוחות המזוינים של הפדרציה הרוסית ולחברות שונות בתעשייה הצבאית הרוסית והיא מהווה לאחת החברות האסטרגיות בכלכלה הרוסית.

## תחבורה
נמל התעופה הבינלאומי ז'וקובסקי, שבעבר נשא את השם "ראמנסקויה" משמש כנמל תעופה בינלאומי ומשרת את מכון המחקר גרומוב.

## ספורט
סאטורן ראמנסקויה הוא מועדון כדורגל מקומי המתמודד בליגה המקצוענית. בעבר התמודד בליגת העל הרוסית במשך 12 עונות רצופות כשהישג השיא הוא מקום 7.

## קישורים חיצוניים

* 
* 

## הערות שוליים

קטגוריה:מחוז מוסקבה: ערים
קטגוריה:יישובים שהוקמו ב-1760
אלקה (אי)

**האי אלקה** (באנגלית: **Alka Island**; בבולגרית: **остров Алка**) הוא אי סלעי ארוך במפרץ בלימל, שמדרום-מערב לאי טריניטי בארכיפלג פאלמר, שבאנטארקטיקה.

אורכו של האי 250 מטרים (כיוון מערב-מזרח); ורוחבו של האי 110 מטרים.

האי ממוקם 1.7 קילומטרים מצפון לנקודת אסנסיו; 3.43 קילומטרים דרומית לנקודת בולנס; 2.4 קילומטרים דרומית - דרומית-מערבית לנקודת טיזויין; ו-145 מטרים צפונית - צפון-מזרחית לאי גלארוס.

## היסטוריה
### מיפוי האי

האי מופה לראשונה על ידי סוקרים בריטיים בשנת 1978.

### מקור השם

האי נקרא על שם המכמורתן **אלקה** של החברה הבולגרית Океански риболов – Бургас - מבורגס שבבולגריה, שספינות הדיג שלה דגו במי האי ג'ורג'יה הדרומית, איי קרגלן, איי אורקני הדרומיים, איי שטלנד הדרומיים וחצי האי האנטארקטי משנת 1970 ועד תחילת שנות התשעים. הדייגים הבולגרים היו חלוצי תעשיית הדיג באנטארקטיקה בתקופה המודרנית (לאחר תום העידן ההרואי של אנטארקטיקה).

[מרכז|ממוזער|700x500 פיקסלים|ה[בראבנט (אי, אנטארקטיקה)|אי בראבאנט, מבט מכיוון צפון מזרח לעבר האי. מימין ניתן לראות את האי אונוור, וברקע את חצי האי האנטארקטי; את הרי סולוואי, ניתן לראות משמאל, בצד הרחוק של האי.]]

## לקריאה נוספת
* הגאזט האנטארקטי הבולגרי 

## קישורים חיצוניים
* האי אלקה באתר הגאזט האנטארקטי המשווה SCAR של ממשלת אוסטרליה
* תצלום לוויין של אזור האי, תוך סימון אתרים נוספים באזור באתר copernix

## הערות שוליים

קטגוריה:בולגריה באנטארקטיקה
אלקה
מדברים בשקט

**מדברים בשקט** (בתקליטור השדרים כונה גם **"שיר אהבה 2"**) הוא פזמון עברי שכתב והלחין עידן רייכל, עיבדו רייכל וגלעד שמואלי וביצעה אורטל אופק. השיר יצא לאור ב־2003 כסינגל השני מתוך אלבום הבכורה של הפרויקט של עידן רייכל, "הפרויקט של עידן רייכל", אשר זכה במעמד פלטינה מרובעת. עם יציאתו הגיע השיר למקום הראשון במצעד הפזמונים השבועי של רשת ג' ושהה בו למשך ארבעה שבועות. כמו כן השיר זכה במקום החמישי במצעד הפזמונים השנתי של רשת ג' ובמקום השישי במצעד הפזמונים השנתי של גלגלצ, ולצידו עוד שלושה שירים של הפרויקט. נוסף על כך הפרויקט זכה בתואר "להקת השנה" באותו המצעד.

השיר זכה לביצוע של עידן רייכל בליווי פסנתר באלבום ההופעה הראשון שלו, "רייכל – פסנתר – שירים".

נכון לדצמבר 2025 יש לשיר למעלה מ-2.4 מיליון צפיות ביוטיוב.

## מיקומי שיא

## קישורים חיצוניים
* לדף השיר באתר הספרייה הלאומית

## הערות שוליים

קטגוריה:שירי 2002
קטגוריה:סינגלים מ-2003
קטגוריה:שירי הפרויקט של עידן רייכל
קטגוריה:שירים בעברית
קטגוריה:שירים שנכתבו על ידי עידן רייכל
קטגוריה:שירים שהולחנו על ידי עידן רייכל
קטגוריה:שירי פופ רוק
קטגוריה:סינגלים בהוצאת הליקון
הטור של חבל הבסקים

**הטור של חבל הבסקים** (שם רשמי: **Itzulia Basque Country**; בספרדית: **Vuelta al País Vasco**; בבסקית: **Euskal Herriko itzulia**) הוא מרוץ אופני כביש בקטעים מסבב ה-UCI World Tour הנערך בחבל הבסקים שבספרד. המרוץ הוא אחד ממרוצי הקטעים הגדולים בספרד כולה, אחרי הוואלטה אספניה וביחד עם הוולטה אה קטלוניה. המרוץ מתאים למטפסים ומושך אליו את טובי המטפסים בעולם ובספרד בפרט. הוא מתקיים בתחילת אפריל.

אלברטו קונטדור וחוזה אנטוניו גונזאלס הם שיאני הניצחונות במרוץ עם ארבעה כאלו כל אחד.
## היסטוריה
המרוץ נוסד בשנת 1924, אז ניצח בו פרנסיס פליסייה הצרפתי. בשנת 1935 התחרה במרוץ ג'ינו ברטלי, אחד מגדולי הרוכבים בכל הזמנים, וניצח את המרוץ, אך המהדורה הזו (1935) הייתה המהדורה האחרונה של המרוץ לפני שהוא הופסק בשל מלחמת האזרחים בספרד, ולא התקיים עד 1968. בשנת 1952 מועדון רכיבה באייבר המרוץ התקיים במתכונת חובבנית של שלושה ימים, והוגדר כ"מיני וואלטה אספניה".

בשנת 1969 חזר המרוץ להיות מקצועי, בחמישה קטעים. חואן אנטוניו גונזלס (1972, 1975, 1977, 1978) ואלברטו קונטדור (2008, 2009, 2014, 2016) הם שיאני הניצחונות במרוץ.

## מנצחים אחרונים

## קישורים חיצוניים

קטגוריה:ספרד: מרוצי אופניים
קטגוריה:חבל הבסקים: ספורט
* אתר המרוץ

## הערות שוליים

קטגוריה:מרוצי_וורלד_טור
Unbreakable

**Unbreakable** (בעברית: **בלתי שבירה**) הוא אלבומה ה-11 של הזמרת-יוצרת האמריקאית, ג'נט ג'קסון. האלבום יצא לאור ב-2 באוקטובר 2015, על ידי חברת התקליטים הפרטית של ג'קסון ריתם ניישן וברטלסמן מיוזיק גרופ, לאחר שהיא עזבה את חברת התקליטים הקודמת שלה איילנד, בעקבות הכישלונות שחוותה עם אלבומה הקודם.

עם יציאתו נכנס האלבום אל המקום הראשון במצעד הבילבורד 200.

## רקע
לאחר מכן ג'קסון התחילה להקליט שירים חדשים עם המפיק רודני ג'רקינס אך בסופו של דבר הוא הפסיק את העבודה עם ג'קסון והפרויקט לא יצא לפועל. במקום זאת היא החליטה להתמקד בתפקידים בקולנוע ובסיבוב הופעות חדש ובנישואיה לאיש העסקים הקטרי ויסאם אל מאנה. ב-2015 הודיעה ג'קסון כי היא שוב צפויה לצאת לסיבוב הופעות ואף להוציא אלבום חדש.

לאחר סיום העבודה עם ג'רקינס פנתה ג'קסון לעבוד עם צמד המפיקים ג'ימי ג'אם וטרי לואיס אשר עברו איתה על כל אלבומיה פרט לאלבומה האחרון. בנוסף היא גם עבדה עם המפיקים והכותבים דם ג'ינץ', טומי מקלנדון וותומאס לומפקינס. בנוסף באלבום זה הראפר ג'יי קול התארח בסינגל הראשון מהאלבום ואילו הראפרית מיסי אליוט התארחה בסינגל השיווקי "". מבחינה לירית האלבום משקף נושאים שונים בחייה של ג'קסון כמו מות אחיה מייקל ג'קסון והיבטים שונים של ילדותה. בנוסף האלבום גם מעביר מסרים חברתיים בדומה לאלבומה Rhythm Nation 1814.

## סינגלים והצלחה
הסינגל הראשון מהאלבום היה השיר "No Sleep" אשר נכנס למקום ה-63 בארצות הברית ובכך הפך לסינגל הראשון של הזמרת מאז 2008 להיכנס למצעד הרשמי של המדינה. במצעד שירי ה-R&B למבוגרים השיר הגיע למקום הראשון במשך 12 שבועות. בנוסף יצאו מהאלבום שני סינגלים נוספים שהם שיר הנושא של האלבום והשיר "Dammn Baby". השיר "The Great Foreve" יצא כסינגל הרביעי מהאלבום כסינגל לתחנות הרדיו באיטליה בלבד ב-26 בפברואר 2016.

האלבום הגיע למקום הראשון בארצות הברית ונהיה לאלבום השביעי שלה לעשות זאת מה שהופך אותה לזמרת השלישית סך הכל שהצליחה להכניס אלבום למקום הראשון במדינה ב-4 עשורים שונים. בנוסף הוא הגיע ל-40 העליונים ברוב המדינות המרכזיות ואף זכה לביקורות חיוביות ממבקרי מוזיקה אשר רובם ציינו את התבגרותה המוזיקלית ודירגו אותו כאחד מהאלבומים הטובים ביותר של אותה שנה. נכון לאפריל 2016 האלבום מכר 253 אלף עותקים בארצות הברית.

## רשימת רצועות

## מיקומי שיא

## היסטוריית יציאות לאור

## קישורים חיצוניים

## הערות שוליים

קטגוריה:אלבומי ג'נט ג'קסון
קטגוריה:אלבומים באנגלית
קטגוריה:אלבומים שהופקו על ידי ג'ימי ג'אם וטרי לואיס
קטגוריה:אלבומים שהופקו על ידי ג'יי קול
קטגוריה:אלבומים שהופקו על ידי מיסי אליוט
קטגוריה:אלבומים שהגיעו למקום הראשון במצעד האלבומים הקנדי
קטגוריה:אלבומים שהגיעו למקום הראשון במצעד הבילבורד 200
קטגוריה:אלבומי חברת ברטלסמן מיוזיק גרופ
הארי (אי, אנטארקטיקה)

**האי הארי** (באנגלית: **Harry Island**) הוא אי בארכיפלג פאלמר, למול חופי אנטארקטיקה.

האי מכוסה קרח ולו פסגה בצורת פירמידה קטומה.

האי ממוקם בכניסה הדרומית-מזרחית לתעלה שבין האי בראבנט לאי לייז' שבארכיפלג.

## היסטוריה
### גילוי האי

האי התגלה על ידי המשלחת האנטארקטית הבלגית (אשר חקרה את אנטארקטיקה בין השנים 1897–1899) בפיקודו של אדריאן דה ז'רלאש.
האי צולם מן האוויר על ידי משלחת הסקר האווירי של שטחי חסות איי פוקלנד בין השנים 1955–1956.

### מקור השם

ז'ארלש קרא לאי על שמו של ז'ראר הארי, עיתונאי, שפרסם את פעילות המשלחת ותמך בה.

## קישורים חיצוניים
* האי הארי באתר הסקר הגאולוגי של ארצות הברית
* האי הארי באתר הגאזט האנטארקטי המשווה SCAR של ממשלת אוסטרליה
* תצלום לוויין של אזור האי, וציון מקום האתרים שסביבו באתר copernix

## הערות שוליים

הארי
גבי מגל

שמאל|ממוזער|242px|מפקד הנח"ל, אל"מ גבי מגל, נואם בטקס עלייה לקרקע של היאחזות אשחר, 1979
**גבי מגל** (נולד ב־1936) הוא קצין צה"ל במילואים בדרגת אלוף-משנה. נלחם כמפקד פלוגת צנחנים בגדוד 66 של חטיבת הצנחנים 55 בקרב בבית הספר לשוטרים ובהר הצופים ב. שירת כמפקד גדודי נח"ל וכמפקד פיקוד הנח"ל בשנים 1980-1978.

## ביוגרפיה
גבריאל אוברלנדר נולד ב-1936 בקיבוץ גבעת חיים לרות ואליעזר שעלו מאוסטריה ב-1932 והיו בין מייסדי הקיבוץ. אביו , היה שליח של הפלמ"ח לאירופה ב-1947. כששב לישראל עם קבוצה מחניכיו, שהתגייסו ל, שימש כסגן מפקד הפלוגה ונפל בקרב בפעולת מיקוש בכביש עזה - רפיח במבצע יואב במלחמת העצמאות.

### קריירה צבאית
מגל גדל ולמד בבית ספר יסודי ותיכון בגבעת חיים. ב-1954 התגייס לצה"ל לחטיבת הצנחנים. השתתף בחלק מפעולות התגמול שקדמו למלחמת סיני, החל במבצע חץ שחור בפברואר 1955 ובין היתר בפעולת קלקיליה. לאחר שחרורו שב לגבעת חיים.

ב-1962 התגייס לצה"ל לשירות קבע. שירת כסגן מפקד סיירת צנחנים וכמפקד פלוגה בגדוד 890. ב-1964 השתחרר מצה"ל וקיבל מינוי של מפקד פלוגת מילואים בגדוד הצנחנים 66 בחטיבה 55. השתתף במערכה על ירושלים במלחמת ששת הימים, בגזרת בית הספר לשוטרים והר הצופים.

ב-1968 חזר לשירות קבע ויצא לשנתיים לאתיופיה בשליחות צה"ל, יחד עם משפחתו. הוא שב ישראל ולמד בבית הספר לפיקוד ומטה. שירת שלוש שנים כמפקד יחידות בנח"ל. תחילה כמפקד נח"ל כנרת (גדוד 902), עמו שירת במלחמת יום הכיפורים, תחילה באבטחת הגבול המזרחי עם ירדן, ולאחר מכן בגזרת "אפריקה" מול הארמייה השלישית המצרית. לאחר מכן מפקד נח"ל גליל (גדוד 906 בבית הספר למ"כים של הנח"ל). בסוף 1974 מונה לסגן מפקד חטיבה 226, חטיבת צנחנים במילואים, תפקיד בו כיהן עד אוקטובר 1976. לאחר מכן היה מפקד בסיס אימונים פיקודי בפיקוד המרכז ובמקביל שימש במינוי משני כמפקד חטיבה.

בסוף אוגוסט 1978 מונה למפקד הנח"ל והחליף את אל"ם רענן שריר בתפקיד. בתקופת שירותו כמפקד הנח"ל נוסדו 12 היאחזויות חדשות ואוזרחו שש היאחזויות. הועמקה הפעילות בקרב העולים והעבודה עם נוער בסיכון במחנה דותן שוכללה והורחבה. נוסדה יחידה עצמאית נוספת של היאחזויות בדרום.

באוגוסט 1980 סיים את תפקידו כמפקד הנח"ל ויצא ללימודים ב. בסיום לימודיו השתחרר מצה"ל בדרגת אל"ם.

### באזרחות
לאחר שחרורו מצבא קבע החל לעבוד במינהל המחקר החקלאי בבית דגן. לאחר מכן עסק בניהול מפעלים לעיבוד תוצרת חקלאית. נסע עם משפחתו לשליחות בת שלוש שנים של הבונדס בוונצואלה. לאחר שובם, הקים מגל את החברה הכלכלית במועצה האזורית דרום השרון.

## חיים אישיים
לאחר נפילת אביו במלחמת העצמאות, נישאה אמו בשנית ולו ולשני אחיו נוספו שתי אחיות. לאחר שחרורו מהשירות הסדיר נישא לדרורה שגדלה בגבעת חיים ולהם חמישה ילדים. עם נישואיהם עיברת את שם משפחתו מאוברלנדר למגל. ב-1971 עזבו את הקיבוץ ועברו להתגורר, תחילה ברעננה וב-1980 במושב שדה ורבורג. בנוסף לעבודתו מחוץ למושב, גידל מגל פרדס ומטע אבוקדו. לאחר שנים, נטע במקומם מטע זיתים לשמן ועסק גם בשיווק שמן “מגל”.

## קישורים חיצוניים

* אל"מ גבי מגל, באתר העמותה להנצחת זכר חללי הנח"ל והמורשת
* 
* דרורה מגל ומיכה מיכאלי, משפחת מגל, ב"השדה" — מגזין שדה ורבורג, יוני 2011

## הערות שוליים

קטגוריה:מפקדי פיקוד הנח"ל
קטגוריה:אלופי-משנה בצה"ל
קטגוריה:גבעת חיים: אישים
קטגוריה:שדה ורבורג: אישים
קטגוריה:חיילי חיל הרגלים במלחמת סיני
קטגוריה:מפקדי גדודים במלחמת יום הכיפורים
קטגוריה:חיילי חיל הרגלים במלחמת יום הכיפורים
קטגוריה:ישראלים שנולדו ב-1936
לינדה מרטין

**לינדה מרטין** (באנגלית: **Linda Martin**; נולדה ב-27 במרץ 1952) היא זמרת ומגישת טלוויזיה מצפון אירלנד, המוכרת בעולם בעיקר כזוכה באירוויזיון 1992 עם השיר "Why Me?", שאותו כתב והלחין ג'וני לוגן, ובאירלנד כחברת להקת "**Chips**" שפעלה בשנות ה-70 וה-80 של המאה ה-20.

מרטין ייצגה את אירלנד גם באירוויזיון 1984 עם השיר "Terminal 3", שגם אותו כתב והלחין ג'וני לוגן, וסיימה במקום השני.

היא החלה את הקריירה המוזיקלית שלה ב-1969 כשהצטרפה ללהקת "Chips", הם נהיו לאחת הלהקות המובילות באירלנד.

## קישורים חיצוניים

קטגוריה:אירלנד: טלוויזיה
קטגוריה:משתתפי אירוויזיון 1992
קטגוריה:משתתפי אירוויזיון 1984
קטגוריה:זמרות איריות
קטגוריה:זוכי האירוויזיון
קטגוריה:זוכי האירוויזיון: אירלנד
קטגוריה:בריטיות שנולדו ב-1952
קטגוריה:בריטים שנולדו ב-1952
זיקו זאקי

**זיקו זאקי** (בערבית: **زيكو زكى** באנגלית: **Zeeko Zaki**; נולד ב-18 בינואר 1990) הוא שחקן מצרי-אמריקאי המוכר בעיקר בשל תפקידו כסוכן ה-FBI עומאר (או איי) זידאן בסדרת הטלוויזיה "FBI".

## ביוגרפיה
זאקי נולד באלכסנדריה שבמצרים, ובגיל חודש היגר עם משפחתו לארצות הברית. חלק מבני משפחתו נותרו במצרים, ובילדותו אף נסע זיקו לבקר אותם.

משפחתו גרה תחילה בפנסילבניה, ולאחר מכן עברה לדלאוור. אביו הוא סטייליסט ואמו היא בעלת סלון, ולו אח ואחות.

זאקי הוא מוסלמי, ומלבד אנגלית הוא גם דובר ערבית בניב המצרי (שפת אמו).

## קריירה
זאקי החל את קריירת המשחק שלו בתיאטרון בית הספר התיכון יוניונוויל, בו למד. במקביל שיחק גם בתיאטרון הקהילתי, ולאחר מכן עבר ללימודי משחק באוניברסיטת טמפל.

בשנים 2012–2017 שיחק בתפקידים קטנים בסדרות טלוויזיה רבות, ביניהן "הומלנד", "מהפכה", "" ועוד.

בשנת 2016 שיחק בתפקיד קטן בסרט המצליח "נאמנים".

בשנת 2017 קיבל את אחד מתפקידיו המרכזיים הראשונים, כששיחק בשמונה פרקים של סדרת הטלוויזיה הצבאית "קומנדו 6" בהפקה של ערוץ ההיסטוריה, ובשבעה פרקים של סדרת הטלוויזיה "24: מורשת".

בשנים 2017–2018 שיחק את אחת הדמויות הראשיות בסדרה "חירות ואומץ" ברשת CBS, שבוטלה לאחר עונה אחת.

בשנת 2018 החל לשחק בתפקיד הראשי בסדרת הטלוויזיה "FBI", ובסדרות הספין אוף שלה, "" ו-"".

בשנת 2022 דיבב את דמותו של רע, אל השמש במיתולוגיה המצרית בסרט ההרפתקאות המונפש "לילה מוטרף במוזיאון: שובו של קאמונרה"; הרביעי בסדרת סרטי "לילה מוטרף במוזיאון".

## חיים אישיים
ב-2023 הציע נישואין לחברתו רנה מונקו במהלך חופשה במרוקו. השניים נפרדו בהמשך אותה השנה. 

## פילמוגרפיה

### קולנוע

### טלוויזיה

## קישורים חיצוניים

## הערות שוליים

קטגוריה:שחקני קולנוע וטלוויזיה אמריקאים
קטגוריה:מוסלמים אמריקאים
קטגוריה:מהגרים ממצרים לארצות הברית
קטגוריה:בוגרי אוניברסיטת טמפל
קטגוריה:אמריקאים שנולדו ב-1990
הונדה CBR

**הונדה CBR** הוא שם של סדרת אופנועי ספורט מתוצרת הונדה. הדגם הראשון של הסדרה, ה-CBR400, הושק בשנת 1983. כל הדגמים, למעט ה-CBR125R, ה-CBR150R, ה-CBR250R וה-CBR300R (אשר מונעים על ידי צילינדר בודד), מונעים על ידי 2 ויותר צילינדרים בשורה. יתר הדגמים השגרתיים/פחות ספורטיביים נכנסים תחת סדרת ה-CB של הונדה.

אופנוע Bashan 125R המיוצר בסין מנצל חלקים של אופנוע הונדה מסדרה זו.
## סוגים
הסדרה של ה-CBR כוללת את הדגמים הבאים:
### צילינדר בודד
* CBR125R (2004–2016)
* CBR150R (2002–הווה)
* CBR250R (החל מ-2011–2013 ברוב העולם; החל מ-2011–הווה ביפן/מלזיה/הודו)
* CBR300R (2015–הווה)

### שני צילינדרים
* CBR250RR (2017–הווה)
* CBR400R (2013–הווה)
* CBR500R (2013–הווה)

### ארבעה צילינדרים
* CBR250/250R/250RR (1986–1996)
* CBR400F/400R/400RR (1983–1994)
* CBR450SR (1989–1994)
* CBR500F (1986–1993)
* CBR600F הוריקן/600F2/600F3/600F4/600F4i (1987–2006)
** CBR600F (2011–2013)
* CBR600RR (2003–הווה)
* CBR650F (2014–2018)
* CBR650R (2019–הווה)
* CBR750F הוריקן (1987–1988)
* CBR900RR פיירבלייד (893 סמ"ק: 1992–1995; 919 סמ"ק: 1996–1999)
* CBR929RR פיירבלייד (2000–2001)
* CBR954RR פיירבלייד (2002–2003)
* CBR1000RR פיירבלייד (2004–הווה)
** CBR1000RR-R פיירבלייד (2020–הווה)
* CBR1000F הוריקן (1987–1999)
* CBR1100XX Super Blackbird (1996–2007)

## קישורים חיצוניים

קטגוריה:אופנועים
קטגוריה:כלי רכב יפניים
CBR
קטגוריה:אופנועי ספורט
מנהל השנה ביורוליג

**פרס מנהל השנה ביורוליג ע"ש ג'יאנולואיג'י פורלי** הוא פרס המוענק מדי עונה החל מעונת  למנהל הספורטיבי (או מנהלים) המצטיין ביורוליג. הזוכה נבחר על פי הצבעותיהם של המאמנים הראשיים של כל הקבוצות המשתתפות במפעל באותה עונה. החל מ-2014 נקרא הפרס על שמו של ג'יאנולואיג'י פורלי , שהיה בעלי קבוצת וירטוס בולוניה במשך שנים ארוכות, ונשיא היול"ב הראשון.

מרקו באלדי הגרמני, חוזה אנטוניו קוארחטה הספרדי ופאוליוס מוטיונאס הליטאי, הם היחידים שזכו בתואר יותר מפעם אחת (2 תארים כ"א).

## רשימת הזוכים

קטגוריה:פרסי יורוליג
נתי טוקר

**נתי טוקר** (נולד ב-1980) הוא עיתונאי ישראלי, כתב התקשורת המכסה את תחומי הטלקום, המדיה והפרסום ב-TheMarker, וכן את תחום המקרו-כלכלה.

## ביוגרפיה
נולד בבני ברק למשפחה חרדית. אביו עולה חדש מארצות הברית. למד בבית הספר "רזי לי" ובתלמוד תורה "אור זורח", בישיבת אור ישראל לצעירים ובישיבת אור אלחנן בירושלים. במשך לימודיו בישיבה יצא ללימודים ולעבודה. בגיל 21 חתם על ביטול מעמדו כבן ישיבה. הוא התחיל ללמוד במכון לב לקראת שירות כעתודאי, אך נשר מהמסלול ולא גויס.

למד פרסום ב-ACC תרצה גרנות והחל לעבוד כקופירייטר במשרדי פרסום. במשך תקופה ניהל המשרד שבו עבד את זירת הפורומים של אתר בחדרי חרדים, וטוקר הקים וניהל באתר פורום ייעודי לשוק הפרסום.

ב-2007 התקבל לתפקיד עריכה זוטר בדסק החדשות של TheMarker, התקדם במערכת העיתון במשך השנים, שימש בין השאר סגן העורכת של מהדורת יום שישי של העיתון, והתמנה לכתב המדיה. מאז פרסם תחקירים רבים בתחום זה. באוקטובר 2020 מונה לכתב המקרו-כלכלה, והופקד על סיקור משרד האוצר ובנק ישראל.

בדצמבר 2022 הוצגו כתבות של טוקר אודות דוקטור יפעת בן חי שגב במהלך משפט נתניהו.

במאי 2019 פרסם בדה מרקר ידיעה כוזבת לפיה דסק העיתון היומי של מעריב ייסגר ושיפוטרו עובדיו. ידיעה זו קיבלה פוש ועל אף שהתבררה ככוזבת לא הוסרה. ביוני 2019 נתבע על סך מיליון שקלים מצד קבוצת ג'רוזלם פוסט המחזיקה במעריב. בינואר 2024 בית המשפט השלום בתל אביב פסק כי "הכתב נתי טוקר פרסם כתבה שקרית, תוך סילוף מכוון ומגמתי, שאינה מתיישבת עם סטנדרטים של עיתונאות אחראית" וחייב אותו בתשלום פיצויים בסך 10 אלף שקלים. בפברואר 2024 מעריב ערערה על גובה הפיצויים.

טוקר נשוי ליפעת, בתו של העיתונאי בני רבינוביץ, והוא גיסו של כתב הארץ אהרן רבינוביץ. הוא בן דודם של מנחם וירח טוקר.

## קישורים חיצוניים
* דוד רוטנברג, החרדי עם כיפת הקטיפה מבני ברק שהפך לאימת כלי התקשורת, 01.04.2018, ריאיון עם טוקר באתר חרדים10

## הערות שוליים

קטגוריה:סגל TheMarker
קטגוריה:עיתונאים ישראלים
קטגוריה:חרדים ישראלים
קטגוריה:בוגרי ישיבת אור ישראל לצעירים
קטגוריה:ישראלים שנולדו ב-1980
יעקב ג'ינו

**יעקב ג'ינו** (נולד בשנת 1964) הוא כדורסלן עבר ומאמן כדורסל ישראלי.

## ביוגרפיה
יעקב ג'ינו שיחק בשנות השמונים במכבי חיפה, בין היתר תחת המאמן פיני גרשון ובמכבי רעננה.

לאחר פרישתו, בעונת 1991/1992 היה עוזר המאמן של גרשון במכבי רמת גן. בעונת 1996/1997 אימן את קבוצת הנוער של מכבי תל אביב וזכה באליפות המדינה. בשנת 1997 אימן לראשונה, כמאמן ראשי, את מכבי הוד השרון מהליגה השנייה. לאחר מכן המשיך לאמן בליגה השנייה, כשאימן את מכבי חדרה. בעונת 2001/2002 חזר לליגת העל, כעוזר מאמן במכבי רעננה, תחת שרון דרוקר, וכן באותה עונה שימש כעוזרו של אריק שיבק בנבחרת העתודה.

בעונת 2003/2004 אימן, כמאמן ראשי, את בני השרון, ורשם איתה עונה מרשימה כסיים במקום הרביעי בטבלה, והודח על ידי מכבי תל אביב בחצי גמר הפלייאוף. באותה שנה זכה ג'ינו בפרס מאמן העונה בליגת העל בכדורסל. ביולי 2004 זכה עם נבחרת העתודה במדליית הכסף באליפות אירופה לנבחרות עד גיל 20.
[ממוזער|ג'ינו (שמאל) יחד עם [פיני גרשון (מרכז) ודן שמיר (ימין) - צוות מאמני מכבי תל אביב בעונת 2004/2005]]

בעונת 2004/2005 מונה לעוזר המאמן של פיני גרשון במכבי תל אביב. באותה עונה, הציגה הקבוצה את משחק ההתקפה הטוב ביבשת וזכתה ביורוליג בפעם השנייה ברציפות.

עונה לאחר מכן חזר ג'ינו לתפקיד מאמן בני השרון, והוביל אותה לחצי גמר גביע המדינה, אך הודח באותו שלב על ידי מכבי תל אביב. כן מונה בשנת 2005 למאמן נבחרת העתודה, ואימן אותה עד שנת 2007, ובהמשך בקדנציה נוספת בשנת 2010.

לקראת עונת 2006/2007, הצטרף לצסק"א סופיה, ולראשונה אימן קבוצה מחוץ לישראל. ג'ינו צרף לקבוצה את ליאור ליובין, ישראל שיינפלד ודיון תומאס, מה שזכה בתקשורת לכינוי "המושבה הישראלית". לאחר חצי עונה בקבוצה פוטר. לאחר מכן אימן ג'ינו את לובן הבלגית, סיים בעונתו הראשונה במקום האחרון ובעונתו השנייה במקום הלפני האחרון. אבל בעקבות הקפאת הירידות בליגה הבלגית, הוא נשאר בליגה הראשונה.

לקראת עונת 2008/2009 חתם בעירוני נהריה ואימן שם במשך שתי עונות, בעונתו הראשונה הודחה קבוצתו ברבע גמר הפלייאוף. את עונת 2009/2010 סיימה הקבוצה אמנם במקום התשיעי, אך הפסידה בסדרת פלייאוף נגד הירידה להפועל חולון 2:3, ובכך נשרה הקבוצה לליגה הלאומית אחרי שמונה עונות רצופות בליגת העל.

לאחר שעזב את נהריה אימן ג'ינו את נבחרת הקדטים ובאקדמיה של איגוד הכדורסל. בעשור השני של המאה ה-21 כיהן ג'ינו כסגן מנהל, ולאחר מכן כמנהל, בית הספר למאמנים במכון וינגייט.

## קישורים חיצוניים
* יעקב ג'ינו, אתר מנהלת הליגה בכדורסל
* כרטיס מאמן, אתר מנהלת הליגה בכדורסל

## הערות שוליים

קטגוריה:מאמני כדורסל ישראלים
קטגוריה:כדורסלני מכבי חיפה
קטגוריה:כדורסלני מכבי רעננה
קטגוריה:מאמני עירוני נהריה
קטגוריה:מאמני עירוני רמת גן
קטגוריה:מאמני נבחרת העתודה של ישראל בכדורסל
קטגוריה:ישראלים שנולדו ב-1964
אליהו שיינפלד

הרב **אליהו (אלי) יעקב שיינפלד** (נולד ב-1976) הוא איש חינוך דתי, מחבר ספרי הגות והדרכה חינוכית.

## ביוגרפיה
נולד בפתח תקווה. אחיו התאום של מיכאל שיינפלד.

בוגר ישיבת בני עקיבא נחלים וישיבת הגולן. למד בישיבת ברכת משה לימודי רבנות. בעל תואר שני במדעי היהדות.

משנת ה'תש"ס עד ה'תש"ע היה ר"מ בישיבה התיכונית מעלה אדומים. משנת ה'תש"ע ר"מ בישיבת חורב בירושלים.

משנת ה'תשע"ג מכהן כרב הקהילה בבית הכנסת "נווה הגבעה" שבגבעת זאב. הרב שיינפלד מדריך פדגוגי במכללת אורות ישראל שברחובות ומרצה בתחומי חינוך בגיל ההתבגרות.

### חיים אישיים
נשוי ואב לשישה.

## ספריו
* **היצר, הלב והאדם**, הוצאת ספריית בית אל, 2010, דאנאקוד 3281190. זכה בפרס רקנאטי בתואר "המורה היזם"
* **הבן שלי מתבגר**, הוצאת ספריית בית אל, 2015, דאנאקוד 3281310
* **לאור השם**, עיבוד עכשווי לתורותיו של ה"שם משמואל" על פרשיות השבוע, הוצאת דברי שיר, 2018, דאנאקוד 108088
* **בית מדרש לאהבה**, הוצאת ספריית בית אל, 2019, דאנאקוד 3281404
***להאמין לאהוב לחנך**, הוצאת ספריית בית אל, 2021, דאנאקוד 3281382
***מועדי השם**, עיבוד עכשווי לתורת ה"שם משמואל" על חגי ישראל, הוצאת מגיד, 2023, מסת"ב 9789655263411
***פני הדור,** מבט פנימי על דור עקבתא דמשיחא, הוצאת ספריית בית אל, 2025

## קישורים חיצוניים

* הפרסומים של אליהו שיינפלד, בקטלוג הספרייה הלאומית
* 
* 
* 
* כל הכתבות על הרב אלי שיינפלד, באתר ערוץ 7

קטגוריה:ויקיפדיה: ערכים של משתמשים חדשים
קטגוריה:בוגרי ישיבת נחלים
קטגוריה:בוגרי ישיבת הגולן
קטגוריה:בוגרי ישיבת ברכת משה
קטגוריה:גבעת זאב: רבנים
קטגוריה:ישראלים שנולדו ב-1976
קטגוריה:זוכי פרס רקנאטי
דייוויד א. גרגורי

**דייוויד א. גרגורי** (באנגלית: **David A. Gregory**; נולד ב-19 באוגוסט 1985) הוא שחקן אמריקאי.

## ביוגרפיה
גרגורי נולד בפיירבנקס כאמצעי מבין שלושה בנים, הוא התחנך תקופה בחינוך ביתי, לאחר סיום התיכון לקח חלק ב-"Interlochen Arts Camp", מחנה קיץ במישיגן בו משתתפים אמנים מרחבי העולם.

ב-2008 סיים תואר באוניברסיטת בולדווין וואלאס באוהיו.

## קריירה
ב-2005 החל להופיע בתיאטרון כשגילם את ריף במחזה סיפור הפרברים.

מ-2009 ועד 2012 שיחק באופרת הסבון ABC של "One Life to Live".

ב-2008 שיחק בפרק של חוק וסדר.

ב-2010 שיחק שחקן בייסבול בסרט איך אתם יודעים.

ב-2012 הופיע בסדרה אחת שיודעת.

ב-2014 גילם רקדן בלט בפרק של אלמנטרי.

ב-2015 כתב והפיק את הדרמה "Powder Burns" שיצאה ב-iTunes.

ב-2017 הופיע בסדרה הטובות לקרב ובסרט Angel of Anywhere.

ב-2019 שיחק בשני פרקים של סדרת הטלוויזיה של נטפליקס, "רעבים".

## קישורים חיצוניים

* 

## הערות שוליים

קטגוריה:אמריקאים ילידי אלסקה
קטגוריה:שחקני קולנוע וטלוויזיה אמריקאים
קטגוריה:בוגרי אוניברסיטת בולדווין וולאס
קטגוריה:אמריקאים שנולדו ב-1985